**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2021 M. RUGSĖJO 30 D. SPRENDIMO NR. B1-217 „DĖL MOLĖTŲ RAJONO SAVIVALDYBĖS FINANSINĖS PARAMOS JAUNOMS ŠEIMOMS PIRMAJAM BŪSTUI ĮSIGYTI TEIKIMO TVARKOS APRAŠO PATVIRTINIMO“ PAKEITIMO**

2024 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 15 straipsnio 4 dalimi, 16 straipsnio 1 dalimi, Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymo 4 straipsnio 3 dalimi ir įgyvendindama Molėtų rajono savivaldybės strateginio veiklos plano 2024–2026 metams, patvirtinto Molėtų rajono savivaldybės tarybos 2024 m. sausio 25 d. sprendimu Nr. B1-1 „Dėl Molėtų rajono savivaldybės strateginio veiklos plano 2024–2026 metams patvirtinimo“ 7 programos „Socialinės atskirties mažinimo programa“ 1.3 tikslo „Užtikrinta visavertė ir saugi socialinė aplinka” 1.3.2 uždavinį „Mažinti socialinę atskirtį“,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašą, patvirtintą Molėtų rajono savivaldybės tarybos 2021 m. rugsėjo 30 d. sprendimu Nr. B1-217 „Dėl Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašo patvirtinimo“:

1. Pakeisti 11.1 papunktį ir jį išdėstyti taip:

„11.1. jaunoms šeimoms, neauginančioms vaikų ar vaikų, kuriems nustatyta nuolatinė globa (rūpyba), suteikiama finansinė parama, kurios dydis – iki 10 procentų būsto kredito pirmajam būstui įsigyti, arba statyti sumos, statomo būsto bendro tūrio vertės, kuri bus apskaičiuota šio Aprašo 15.4 papunktyje nurodytu būdu, perkamo būsto sumos, bet ne daugiau 7,0 tūkst. Eur;“;

1. Pakeisti 11.2 papunktį ir jį išdėstyti taip:

„11.2. jaunoms šeimoms, auginančioms vieną arba du vaikus ir (ar) vaiką (us), kuriam (iems) nustatyta nuolatinė globa (rūpyba), suteikiama finansinė parama, kurios dydis – iki 15 procentų būsto kredito pirmajam būstui įsigyti arba statyti sumos, statomo būsto bendro tūrio vertės, kuri bus apskaičiuota šio Aprašo 15.4 papunktyje nurodytu būdu, perkamo būsto sumos, bet ne daugiau 10,0 tūkst. Eur;“;

3. Pakeisti 11.3 papunktį ir jį išdėstyti taip:

„11.3. jaunoms šeimoms, auginančioms tris ar daugiau vaikų ir (ar) vaikų, kuriems nustatyta nuolatinė globa (rūpyba), suteikiama finansinė parama, kurios dydis – iki 20 procentų būsto kredito pirmajam būstui įsigyti arba statyti sumos, statomo būsto bendro tūrio vertės, kuri bus apskaičiuota šio Aprašo 15.4 papunktyje nurodytu būdu, perkamo būsto sumos, bet ne daugiau 15,0 tūkst. Eur.“;

4. Pakeisti 2 priedo 3 eilutę:

„3. 2022–2023 m. Molėtų rajono savivaldybėje deklaravo gyvenamąją vietą:“.

Savivaldybės meras